એક મુખી રૂદ્રાક્ષઃ ચંદ્રાકાર એકમુખી રુદ્રાક્ષ અતિદુર્લભ અને કિંમતી છે. તે સાક્ષાત ભગવાન શિવનું સ્વરૂપ છે. તે તમામ પ્રકારની ઇચ્છાઓ પૂર્ણ કરનાર, પાપોથી મુક્તિ આપનાર અને સૌભાગ્યનું પ્રતિક મનાય છે. અત્યારે એકમુખી તરીકે ઓળખાતો ચન્દ્રાકાર રુદ્રાક્ષ ખરેખર તો ભદ્રાક્ષ પ્રકારનો હોય છે, જેમાં વચ્ચે કાણું હોતું નથી અને તે ફક્ત પૂજાવિધિમાં ઉપયોગી છે. નેપાળી એકમુખી રૂદ્રાક્ષમાં પ્રાકૃતિક રીતે વચ્ચે કાણું હોય છે. એકમુખી રૂદ્રાક્ષ ધારણ કરવાથી બ્રહ્મજ્ઞાનની પ્રાપ્તિ થાય છે, ઘરમાં માતા લક્ષ્મીજીનો વાસ થાય છે અને બ્રહ્મહત્યા જેવા પાપોમાંથી પણ મુક્તિ મળે છે. શિવપુરાણ અનુસાર એકમુખી રૂદ્રાક્ષની પૂજા કરવાથી કે તેને ધારણ કરવાથી રિદ્ધી-સિદ્ધિ તેમજ પરમ તત્વની પ્રાપ્તિ થાય છે. એક મુખી રૂદ્રાક્ષ ધારણ કરવાથી માથાનો દુખાવો, આંખના રોગ, પથરી, શ્વાસ રોગ, હ્યદય રોગ તેમજ ચામડીના રોગોમાં રાહત પ્રાપ્ત થાય છે.